
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 135 

5 Ιουνίου 2013 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

100. Συγχώνευση Τ.Ε.Ι. Λαμίας και Τ.Ε.Ι. Χαλκίδας σε 
Τ.Ε.Ι. Στερεός Ελλάδας - Ιδρυση Σχολής - Ίδρυ¬ 
ση Τμήματος - Συγχώνευση Σχολών - Μετονο- 
μασία και Συγχώνευση Τμημάτων - Κατάργηση 
Παραρτημάτων και Τμημάτων - Συγκρότηση Σχο¬ 


λών του Τ.Ε.Ι. Στερεός Ελλάδας. 1 

101. Κατάργηση, συγχώνευση, μετονομασία Τμημά¬ 
των και ίδρυση Σχολής στην Ανώτατη Σχολή 
Παιδαγωγικής και Τεχνολογικής Εκπαίδευσης 
(Α.Σ.ΠΑΙ.Τ.Ε.). 2 


ΠΡΟΕΔΡ ΙΚΑ ΔΙΑΤ ΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 100 
Συγχώνευση Τ.Ε.Ι. Λαμίας και Τ.Ε.Ι. Χαλκίδας σε Τ.Ε.Ι. 
Στερεός Ελλάδας - Ίδρυση Σχολής -Ίδρυση Τμήμα¬ 
τος - Συγχώνευση Σχολών - Μετονομασία και Συγ¬ 
χώνευση Τμημάτων - Κατάργηση Παραρτημάτων και 
Τμημάτων - Συγκρότηση Σχολών του Τ.Ε.Ι. Στερεός 
Ελλάδας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 7 του ν. 4009/2011 «Δομή, λειτουργία, 
διασφάλιση της ποιότητας των σπουδών και διεθνοποί¬ 
ηση των ανωτάτων εκπαιδευτικών ιδρυμάτων» (Α' 195), 
όπως τροποποιήθηκε με το άρθρο 1 του ν. 4076/2012 
«Ρυθμίσεις θεμάτων των Ανωτάτων Εκπαιδευτικών Ιδρυ¬ 
μάτων και άλλες διατάξεις» (Α' 159), και το άρθρο 6 
παρ. 2 του ν. 4132/2013 «Κατεπείγουσες ρυθμίσεις του 
Υπουργείου Υγείας και άλλες διατάξεις» (Α' 59) και συ¬ 
μπληρώθηκε με το άρθρο 7 παρ. 4 του ν. 4142/2013 
(Α' 83) «Αρχή Διασφάλισης της Ποιότητας στην Πρω¬ 
τοβάθμια και Δευτεροβάθμια Εκπαίδευση (Α.ΔΙ.Π.Π.ΔΕ.)» 
καθώς και του άρθρου 80 παρ. 1 του ν. 4009/2011. 

β) Του Π.Δ. 86/2012 «Διορισμός Υπουργών, Αναπληρω¬ 
τών Υπουργών και Υφυπουργών» (Α' 141) και του Π.Δ. 
90/2012 «Διορισμός Υπουργού και Υφυπουργών» (Α' 144). 


γ) Του Π.Δ. 85/2012 (Α' 141) «Ιδρυση και Μετονομασία 
Υπουργείων, μεταφορά και κατάργηση υπηρεσιών». 

δ) Του Π.Δ. 65/2011 (Α' 147) «Διάσπαση του Υπουργείου 
Εσωτερικών, Αποκέντρωσης και Ηλεκτρονικής Διακυ¬ 
βέρνησης στα Υπουργεία α) Εσωτερικών και β) Διοικητι¬ 
κής Μεταρρύθμισης και Ηλεκτρονικής Διακυβέρνησης ... 
της Γ ενικής Γ ραμματείας Νέας Γ ενιάς». 

ε) Του Π.Δ. 113/2010 «Ανάληψη υποχρεώσεων από τους 
Διατάκτες» (Α' 194). 

στ) Του άρθρου 2 του ν. 3255/2004 (Α' 138) «Ρυθμίσεις 
θεμάτων όλων των εκπαιδευτικών βαθμιδών», της παρ. 
1 του άρθρου 4 του ν. 1404/1983 (Α' 173) «Δομή και λει¬ 
τουργία των Τεχνολογικών Εκπαιδευτικών Ιδρυμάτων 
(Τ.Ε.Ι.)» και του άρθρου 18 του ν. 1404/1983 (Α' 173), όπως 
αντικαταστάθηκε με την περίπτ. Β' του άρθρου 4 του 
ν. 2916/2001 (Α' 114) «Διάρθρωση της Ανώτατης Εκπαί¬ 
δευσης και ρύθμιση θεμάτων του Τεχνολογικού Τομέα 
αυτής». 

ζ) Των Προεδρικών Διαταγμάτων: του Π.Δ. 561/1985 
(Α' 199) «Ίδρυση Παραρτημάτων και Τμημάτων Τ.Ε.Ι. και 
καθορισμός περιεχομένου σπουδών και διάρκειας φοίτη¬ 
σης αυτών, κατάργηση Τμημάτων Τ.Ε.Ι. και ρύθμιση θεμά¬ 
των σπουδαστών και οργάνωσης και λειτουργίας τους, 
σύσταση νέων θέσεων προσωπικού στα Τ.Ε.Ι.», του Π.Δ. 
210/1994 (Α' 132) «Ίδρυση Τεχνολογικού Εκπαιδευτικού 
Ιδρύματος (Τ.Ε.Ι.) Λαμίας, ρύθμιση θεμάτων οργάνωσης 
και λειτουργίας του και κατάργηση του Παραρτήματος 
Λαμίας του Τ.Ε.Ι. Λάρισας και του Παραρτήματος Καρπε¬ 
νησιού του Τ.Ε.Ι. Μεσολογγίου», του Π.Δ. 342/1994 (Α' 181) 
«Ίδρυση Τμήματος Γεωργικών Μηχανών και Αρδεύσεων 
και Τμήματος Θερμοκηπιακών Καλλιεργειών και Ανθο¬ 
κομίας στο Τ.Ε.Ι. Μεσολογγίου ως και Γ ενικού Τμήματος 
Ξένων Γλωσσών και Φυσικής Αγωγής στο Τ.Ε.Ι. Λαμίας 
και ρύθμιση θεμάτων οργάνωσης και λειτουργίας τους», 
του Π.Δ. 147/1998 (Α' 113) «Ιδρυση Παραρτημάτων, Σχολής 
και Τμημάτων Τεχνολογικών Εκπαιδευτικών Ιδρυμάτων 
(Τ.Ε.Ι.) και ρύθμιση θεμάτων οργάνωσης και λειτουργίας 
τους», του Π.Δ. 200/1999 (Α' 179) «Ιδρυση Παραρτημά¬ 
των, Σχολής και Τμημάτων Τεχνολογικών Εκπαιδευτι¬ 
κών Ιδρυμάτων (Τ.Ε.Ι.), μετονομασία Τ.Ε.Ι. και Τμήματος, 
ρύθμιση θεμάτων οργάνωσης και λειτουργίας τους 
και σύσταση θέσεων προσωπικού», του Π.Δ. 106/2005 
(Α' 142) «Ίδρυση Παραρτήματος και Τμήματος στο Τε¬ 
χνολογικό Εκπαιδευτικό'Ιδρυμα Χαλκίδας, ρύθμιση θεμά¬ 
των οργάνωσης και λειτουργίας του, σύσταση θέσεων 

προσωπικού Τ.Ε.Ι., μετονομασία Τ.Ε.Ι., μετονομασία και 
μεταβολή γνωστικού αντικειμένου Τμημάτων Τ.Ε.Ι.», του 
Π.Δ. 31/2008 (Α' 56) «Μεταβολή του γνωστικού αντικει¬ 
μένου και μετονομασία Τμήματος Τ.Ε.Ι.», καθώς και των 
Ε5/652/1984 (Β' 99) «Τμήματα και κατευθύνσεις των Τ.Ε.Ι.» 
και Ε5/2351/1985 (Β' 282) «Ιδρυση γενικών Τμημάτων Τ.Ε.Ι. 
Χαλκίδας» Υπουργικών Αποφάσεων. 

η) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα, που κυρώθηκε 
με το άρθρο πρώτο του Π.Δ. 63/2005 (Α' 98). 

2. Την αριθ. Υ48/9-7-2012 απόφαση του Πρωθυπουργού 
«Καθορισμός αρμοδιοτήτων του Αναπληρωτή Υπουργού 
Οικονομικών Χρήστου Σταϊκούρα» (Β' 2105). 

3. Το αριθ. 1247/06-02-2013 έγγραφο του Υπουργού 
Παιδείας και Θρησκευμάτων, Πολιτισμού και Αθλητισμού 
προς το Συμβούλιο του Τ.Ε.Ι. Λαμίας, για τη διατύπωση 
γνώμης επί των προτεινόμενων μεταβολών στο Ίδρυμα, 
στο πλαίσιο του Σχεδίου «ΑΘΗΝΑ» για την αναδιάρθρω¬ 
ση των Ιδρυμάτων Ανώτατης Εκπαίδευσης και το αριθ. 
3310/01-03-2013 σχετικό με το οποίο συμπληρώνεται και 
επικαιροποιείται το προαναφερόμενο. 

4. Το αριθ. 1253/06-02-2013 έγγραφο του Υπουργού 
Παιδείας και Θρησκευμάτων, Πολιτισμού και Αθλητισμού 
προς το Συμβούλιο του Τ.Ε.Ι. Χαλκίδας για τη διατύπωση 
γνώμης επί των προτεινόμενων μεταβολών στο Ίδρυμα, 
στο πλαίσιο του Σχεδίου «ΑΘΗΝΑ» για την αναδιάρθρω¬ 
ση των Ιδρυμάτων Ανώτατης Εκπαίδευσης και το αριθ. 
3314/01-03-2013 σχετικό με το οποίο συμπληρώνεται και 
επικαιροποιείται το προαναφερόμενο. 

5. Το αριθ. πρωτ. 951/04-03-2013 έγγραφο του Προέ¬ 
δρου του Συμβουλίου του Τ.Ε.Ι. Λαμίας. 

6. Το αριθ. πρωτ. 33/22-02-2013 έγγραφο του Διευ¬ 
θυντή της Σχολής Τεχνολογικών Εφαρμογών του Τ.Ε.Ι. 
Χαλκίδας. 

7. Το αριθ. 1257/6-2-2013 έγγραφο του Υπουργού Παι¬ 
δείας και Θρησκευμάτων, Πολιτισμού και Αθλητισμού 
προς την Αρχή Διασφάλισης και Πιστοποίησης της 
Ποιότητας στην Ανώτατη Εκπαίδευση (Α.ΔΙ.Π.) για τη 
διατύπωση γνώμης επί των προτεινόμενων μεταβολών 
στο Ίδρυμα, στο πλαίσιο του Σχεδίου «ΑΘΗΝΑ» για την 
αναδιάρθρωση των Ιδρυμάτων Ανώτατης Εκπαίδευσης. 

8. Τις από 30/11/2012, 8/3/2013 και 18/3/2013 γνώμες 
της Α.ΔΙ.Π.. 

9. Την αριθ. 977/2012 (153541/6-12-2012/ΙΒ) ανάληψη 
υποχρέωσης για το οικ. έτος 2013 (με ΑΔΑ Β4Μ99-5ΑΗ). 

10. Το γεγονός ότι από τις διατάξεις του παρόντος 
διατάγματος προκαλείται δαπάνη ύψους 1900€ περί¬ 
που, η οποία και θα καλυφθεί από τις πιστώσεις του 
τακτικού προϋπολογισμού του Τ.Ε.Ι. Χαλκίδας (η αριθ. 
383/11-4-2013 απόφαση ανάληψης υποχρέωσης με ΑΔΑ: 
ΒΕΑΥ46914Δ-0ΛΒ στον ΚΑΕ 1899) και του Τ.Ε.Ι. Λαμίας 
(η αριθ. 1511/11-4-2013 απόφαση ανάληψης υποχρέωσης 
με ΑΔΑ: ΒΕΑΥ46914Ρ-Ζ60 στον ΚΑΕ 1899). 

11. Την υπ’ αριθ. 139/2013 γνωμοδότηση του Συμβουλίου 
της Επικράτειας, με πρόταση των Υπουργών Διοικητικής 
Μεταρρύθμισης και Ηλεκτρονικής Διακυβέρνησης, Παι¬ 
δείας και Θρησκευμάτων, Πολιτισμού και Αθλητισμού και 
του Αναπληρωτή Υπουργού Οικονομικών, αποφασίζουμε: 

Άρθρο 1 

Συγχώνευση Τ.Ε.Ι. 

Το Τ.Ε.Ι. Χαλκίδας και το Τ.Ε.Ι. Λαμίας συγχωνεύονται 
σε Τ.Ε.Ι. Στερεός Ελλάδας με έδρα τη Λαμία. 


Άρθρο 2 
Ίδρυση Σχολής 

Ιδρύεται Σχολή Τεχνολογίας, Γεωπονίας και Τεχνολο- 
γίας Τροφίμων και Διατροφής του Τ.Ε.Ι. Στερεός Ελλά¬ 
δας, η οποία συγκροτείται από το Τμήμα Δασοπονίας 
και Διαχείρισης Φυσικού Περιβάλλοντος με έδρα το 
Καρπενήσι. 

Άρθρο 3 

Ίδρυση Τμήματος 

Ιδρύεται Τμήμα Διοίκησης, Οικονομίας και Επικοινωνίας 
Πολιτιστικών και Τ συριστικών Μονάδων της Σχολής Διοί¬ 
κησης και Οικονομίας του Τ.Ε.Ι. Στερεός Ελλάδας, με έδρα 
την Άμφισσα και κατευθύνσεις προχωρημένου εξαμήνου: 

α) Διοίκηση Πολιτιστικών Μονάδων και Επιχειρήσεων 
Φιλοξενίας, 
β) Μουσειολογία. 

γ) Επικοινωνία Πολιτιστικών Μονάδων. 

Άρθρο 4 

Συγχώνευση Σχολών 

Η Σχολή Τεχνολογικών Εφαρμογών του Τ.Ε.Ι. Χαλκίδας 
και η Σχολή Τεχνολογικών Εφαρμογών του Τ.Ε.Ι. Λαμίας 
συγχωνεύονται σε Σχολή Τεχνολογικών Εφαρμογών του 
Τ.Ε.Ι. Στερεός Ελλάδας με έδρα τη Χαλκίδα. 

Άρθρο 5 

Μετονομασία Τμημάτων 

1. α) Το Τμήμα Τεχνολογίας Αεροσκαφών της Σχο¬ 
λής Τεχνολογικών Εφαρμογών του Τ.Ε.Ι. Χαλκίδας με 
έδρα τη Χαλκίδα μετονομάζεται σε Τμήμα Μηχανικών 
Τ εχνολογίας Αεροσκαφών Τ.Ε. της Σχολής Τ εχνολογι- 
κών Εφαρμογών του Τ.Ε.Ι. Στερεός Ελλάδας με έδρα 
τη Χαλκίδα. 

β) Το Τμήμα Μηχανολογίας της Σχολής Τεχνολογικών 
Εφαρμογών του Τ.Ε.Ι. Χαλκίδας με έδρα τη Χαλκίδα 
μετονομάζεται σε Τ μήμα Μηχανολόγων Μηχανικών Τ.Ε. 
της Σχολής Τεχνολογικών Εφαρμογών του Τ.Ε.Ι. Στερεός 
Ελλάδας με έδρα τη Χαλκίδα. 

γ) Το Τ μήμα Ηλεκτρονικής της Σχολής Τ εχνολογικών 
Εφαρμογών του Τ.Ε.Ι. Λαμίας με έδρα τη Λαμία μετο¬ 
νομάζεται σε Τ μήμα Ηλεκτρονικών Μηχανικών Τ.Ε. της 
Σχολής Τεχνολογικών Εφαρμογών του Τ.Ε.Ι. Στερεός 
Ελλάδας με έδρα τη Λαμία. 

δ) Το Τμήμα Πληροφορικής και Τεχνολογίας Υπο¬ 
λογιστών της Σχολής Τεχνολογικών Εφαρμογών του 
Τ.Ε.Ι. Λαμίας με έδρα τη Λαμία μετονομάζεται σε Τμήμα 
Μηχανικών Πληροφορικής Τ.Ε. της Σχολής Τεχνολογι¬ 
κών Εφαρμογών του Τ.Ε.Ι. Στερεός Ελλάδας με έδρα 
τη Λαμία και κατευθύνσεις προχωρημένου εξαμήνου: 
α) Μηχανικοί Δικτύων Τ.Ε. 
β) Μηχανικοί Ηλεκτρονικών Υπολογιστών Τ.Ε. 
γ) Μηχανικοί Λογισμικού Τ.Ε. 

ε) Το Τ μήμα Αυτοματισμού της Σχολής Τ εχνολογικών 
Εφαρμογών του Τ.Ε.Ι. Χαλκίδας με έδρα τη Χαλκίδα 
μετονομάζεται σε Τμήμα Μηχανικών Αυτοματισμού Τ.Ε. 
της Σχολής Τεχνολογικών Εφαρμογών του Τ.Ε.Ι. Στερεός 
Ελλάδας με έδρα τη Χαλκίδα. 

2. Οι φοιτητές και το πάσης φύσεως προσωπικό εκά- 
στου εκ των παραπάνω Τμημάτων εντάσσονται αυτο¬ 
δίκαια στο αντίστοιχο μετονομαζόμενο Τμήμα. 

3. Στο γνωστικό αντικείμενο των Τμημάτων που με¬ 
τονομάζονται ουδεμία μεταβολή επέρχεται. 

Άρθρο 6 

Συγχώνευση Τμημάτων 

1. α) Το Τμήμα Ηλεκτρολογίας της Σχολής Τεχνολογι- 
κών Εφαρμογών του Τ.Ε.Ι. Χαλκίδας με έδρα τη Χαλκίδα 
και το Τ μήμα Ηλεκτρολογίας της Σχολής Τ εχνολογικών 
Εφαρμογών του Τ.Ε.Ι. Λαμίας με έδρα τη Λαμία συγχω¬ 
νεύονται σε Τ μήμα Ηλεκτρολόγων Μηχανικών Τ.Ε. της 
Σχολής Τεχνολογικών Εφαρμογών του Τ.Ε.Ι. Στερεός 
Ελλάδας με έδρα τη Χαλκίδα. 

Το Τ μήμα που προκύπτει από τη συγχώνευση έχει το 
γνωστικό αντικείμενο των συγχωνευομένων Τμημάτων. 

β) Το Τμήμα Διοίκησης Συστημάτων Εφοδιασμού του 
Παραρτήματος Θήβας του Τ.Ε.Ι. Χαλκίδας και το Τμήμα 
Διοίκησης Επιχειρήσεων της Σχολής Διοίκησης και Οι¬ 
κονομίας του Τ.Ε.Ι. Χαλκίδας με έδρα τη Χαλκίδα συγχω¬ 
νεύονται σε Τμήμα Διοίκησης Συστημάτων Εφοδιασμού 
της Σχολής Διοίκησης και Οικονομίας του Τ.Ε.Ι. Στερεός 
Ελλάδας με έδρα τη Οήβα. 

Το Τμήμα που προκύπτει από τη συγχώνευση έχει 
το γνωστικό αντικείμενο του Τμήματος Διοίκησης Συ¬ 
στημάτων Εφοδιασμού του Παραρτήματος Θήβας του 
Τ.Ε.Ι. Χαλκίδας. 

γ) Το Τμήμα Λογιστικής της Σχολής Διοίκησης και 
Οικονομίας του Τ.Ε.Ι. Χαλκίδας με έδρα τη Χαλκίδα και 
το Τμήμα Εμπορίας και Διαφήμισης του Παραρτήματος 
Άμφισσας του Τ.Ε.Ι. Λαμίας συγχωνεύονται σε Τμήμα 
Λογιστικής και Χρηματοοικονομικής της Σχολής Διοί¬ 
κησης και Οικονομίας του Τ.Ε.Ι. Στερεός Ελλάδας με 
έδρα τη Χαλκίδα. 

Το Τμήμα που προκύπτει από τη συγχώνευση έχει 
το γνωστικό αντικείμενο του Τμήματος Λογιστικής της 
Σχολής Διοίκησης και Οικονομίας του Τ.Ε.Ι. Χαλκίδας 
με έδρα τη Χαλκίδα. 

δ) Το Τμήμα Δασοπονίας και Διαχείρισης Φυσικού 
Περιβάλλοντος του Παραρτήματος Καρπενησιού του 
Τ.Ε.Ι. Λαμίας και το Τμήμα Δασοπονίας και Διαχείρισης 
Φυσικού Περιβάλλοντος του Παραρτήματος Καρδίτσας 
του Τ.Ε.Ι. Λάρισας συγχωνεύονται σε Τμήμα Δασοπονίας 
και Διαχείρισης Φυσικού Περιβάλλοντος της Σχολής 
Τεχνολογίας Γεωπονίας και Τεχνολογίας Τροφίμων 
και Διατροφής του Τ.Ε.Ι. Στερεός Ελλάδας με έδρα το 
Καρπενήσι. 

Το Τ μήμα που προκύπτει από τη συγχώνευση έχει το 
γνωστικό αντικείμενο των συγχωνευομένων Τμημάτων. 

Μέχρι την ανάδειξη Προϊσταμένου στο Τμήμα Δα¬ 
σοπονίας και Διαχείρισης Φυσικού Περιβάλλοντος της 
Σχολής Τεχνολογίας Γεωπονίας και Τεχνολογίας Τρο- 
φίμων και Διατροφής του Τ.Ε.Ι. Στερεός Ελλάδας με 
έδρα το Καρπενήσι, η οποία θα πρέπει να έχει ολο¬ 
κληρωθεί το αργότερο μέχρι 30 Νοεμβρίου 2013, καθή¬ 
κοντα Προϊσταμένου Τμήματος ασκεί ο Προϊστάμενος 
του Τμήματος Δασοπονίας και Διαχείρισης Φυσικού 
Περιβάλλοντος της Σχολής Τ εχνολογίας Γ εωπονίας του 
Τ.Ε.Ι. Λαμίας με έδρα το Καρπενήσι. 

Τα συλλογικά όργανα του Τμήματος Δασοπονίας και 
Διαχείρισης Φυσικού Περιβάλλοντος συγκροτούνται 
σύμφωνα με τις διατάξεις του ν. 4009/2011, όπως τρο¬ 
ποποιήθηκε και ισχύει. 

2. Οι φοιτητές εντάσσονται αυτοδίκαια στο εκά- 
στοτε Τμήμα που προκύπτει από τη συγχώνευση, με 
διαπιστωτική πράξη του Προέδρου του Τ.Ε.Ι. Στερεός 
Ελλάδας. 


3. Το Εκπαιδευτικό Προσωπικό των συγχωνευομένων 
Τμημάτων εντάσσεται στο εκάστοτε Τμήμα που προ¬ 
κύπτει από τη συγχώνευση, με διαπιστωτική πράξη του 
Προέδρου του Τ.Ε.Ι. Στερεός Ελλάδας, η οποία δημοσι¬ 
εύεται στην Εφημερίδα της Κυβερνήσεως. 

4. Η διαδικασία ένταξης ολοκληρώνεται έως την 31η 
Αυγούστου 2013. 

Άρθρο 7 

Κατάργηση Παραρτημάτων 

1. Το Παράρτημα Θήβας του Τ.Ε.Ι. Χαλκίδας καταρ- 
γείται. 

2. Το Παράρτημα Άμφισσας του Τ.Ε.Ι. Λαμίας καταρ- 
γείται. 

3. Το Παράρτημα Καρπενησιού του Τ.Ε.Ι. Λαμίας κα- 
ταργείται. 

Άρθρο 8 

Κατάργηση Γενικού Τμήματος και Κ.Ξ.Γ.Φ.Α. 

1. Το Γενικό Τμήμα Θετικών Επιστημών του Τ.Ε.Ι. Χαλ¬ 
κίδας καταργείται. 

2. Το Κέντρο Ξένων Γλωσσών και Φυσικής Αγωγής του 
Τ.Ε.Ι. Χαλκίδας καταργείται. 

3. Το Κέντρο Ξένων Γλωσσών και Φυσικής Αγωγής 
του Τ.Ε.Ι. Λαμίας καταργείται. 

4. α) Τα μέλη του Εκπαιδευτικού Προσωπικού που υπη¬ 
ρετούν στα καταργούμενα Τμήματα κατά τη δημοσίευ¬ 
ση του παρόντος εντάσσονται στα υπόλοιπα Τμήματα, 
με βάση το γνωστικό τους αντικείμενο και τις λειτουρ¬ 
γικές ανάγκες του Ιδρύματος, ύστερα από αίτησή τους 
και αιτιολογημένη απόφαση της Συνέλευσης του Τ.Ε.Ι. 
ή του αρμόδιου δυνάμει του άρθρου 13 παρ. 31 του 
ν. 3149/2003 (Α' 141) οργάνου, με πράξη του Προέδρου 
του Τ.Ε.Ι. Στερεός Ελλάδας, η οποία δημοσιεύεται στην 
Εφημερίδα της Κυβερνήσεως. 

β) Τα μέλη του Ειδικού Διδακτικού Προσωπικού 
(Ε.ΔΙ.Π.), του Εργαστηριακού Διδακτικού Προσωπικού 
(ΕΡ.ΔΙ.Π.) και του Ειδικού Τεχνικού Προσωπικού (Ε.Τ.Π.) 
που υπηρετούν στα καταργούμενα Τμήματα κατά τη 
δημοσίευση του παρόντος εντάσσονται στα υπόλοιπα 
Τμήματα, με βάση το γνωστικό τους αντικείμενο και 
τις λειτουργικές ανάγκες του Ιδρύματος, ύστερα από 
αίτησή τους και αιτιολογημένη απόφαση της Συνέλευ¬ 
σης του Τ.Ε.Ι. ή του αρμόδιου δυνάμει του άρθρου 13 
παρ. 31 του ν. 3149/2003 (Α' 141) οργάνου, με πράξη του 
Προέδρου του Τ.Ε.Ι. Στερεός Ελλάδας, η οποία δημοσι¬ 
εύεται στην Εφημερίδα της Κυβερνήσεως. 

γ) Η διαδικασία ένταξης ολοκληρώνεται έως την 31η 
Αυγούστου 2013. 

δ) Για τη μεταφορά του εξοπλισμού, των εργαστηρίων, 
του αρχείου και της βιβλιοθήκης των καταργούμενων 
Τμημάτων εκδίδεται απόφαση της Συνέλευσης του Τ.Ε.Ι. 
ή του αρμόδιου δυνάμει του άρθρου 13 παρ. 31 του 
ν. 3149/2003 (Α' 141) οργάνου. 

ε) Οι διαδικασίες εκλογής, εξέλιξης και μονιμοποίησης 
μελών Εκπαιδευτικού Προσωπικού των καταργούμενων 
Τμημάτων, οι οποίες έχουν ξεκινήσει πριν τη δημοσίευση 
του παρόντος, συνεχίζονται κανονικά με τα Εκλεκτο- 
ρικά Σώματα όπως αυτά είχαν συγκροτηθεί πριν την 
κατάργηση των Τμημάτων και ολοκληρώνονται από τα 
αρμόδια όργανα των Τμημάτων, στα οποία εντάσσονται 
οι υποψήφιοι. 

στ) Οι εκκρεμείς διαδικασίες κρίσης και μονιμοποί¬ 
ησης μελών ΕΡ.ΔΙ.Π., Ε.ΔΙ.Π και Ε.Τ.Π. ολοκληρώνονται 
από τα όργανα του Τμήματος στο οποίο εντάσσονται. 

ζ) Τα προπτυχιακά μαθήματα Τμημάτων του Τ.Ε.Ι. Λα¬ 
μίας και του Τ.Ε.Ι. Χαλκίδας, των οποίων η διδασκαλία 
έχει ανατεθεί στα καταργούμενα Τμήματα, συνεχίζονται 
σύμφωνα με το καθορισμένο πρόγραμμα σπουδών τόσο 
των Τμημάτων αυτών όσο και των καταργούμενων Τμη¬ 
μάτων μέχρι την ολοκλήρωση των εξαμήνων αλλά και 
των εξετάσεων και την αναμόρφωση των προγραμμά¬ 
των σπουδών των Τμημάτων, σύμφωνα με τις ισχύουσες 
διατάξεις και ανεξάρτητα από την ένταξη του Εκπαι¬ 
δευτικού Προσωπικού των καταργούμενων Τμημάτων 
στα Τμήματα στα οποία εντάσσονται. 

η) Διαδικαστικές και άλλες λεπτομέρειες που ανακύ¬ 
πτουν από την κατάργηση των Τ μημάτων και δεν προ- 
βλέπονται από τις διατάξεις του παρόντος ρυθμίζονται 
με απόφαση της Συνέλευσης του Τ.Ε.Ι., σύμφωνα με τις 
ισχύουσες διατάξεις. 

θ) Για όσα θέματα δεν ρυθμίζονται ειδικά με το διά¬ 
ταγμα αυτό, εφαρμόζονται οι κείμενες διατάξεις όπως 
κατά περίπτωση ισχύουν. 

Άρθρο 9 

Συγκρότηση Σχολών του Τ.Ε.Ι. Στερεός Ελλάδας 

Το Τ.Ε.Ι. Στερεός Ελλάδας αποτελείται από τις εξής 
Σχολές: 

1. ΣΧΟΛΗ ΤΕΧΝΟΛΟΓΙΚΩΝ ΕΦΑΡΜΟΓΩΝ, με έδρα τη 
Χαλκίδα, η οποία συγκροτείται από τα εξής Τμήματα: 

1) Τμήμα Μηχανικών Πληροφορικής Τ.Ε., με έδρα τη 
Λαμία και κατευθύνσεις προχωρημένου εξαμήνου: 

α) Μηχανικοί Δικτύων Τ.Ε. 

β) Μηχανικοί Ηλεκτρονικών Υπολογιστών Τ.Ε. 

γ) Μηχανικοί Λογισμικού Τ.Ε. 

2) Τμήμα Μηχανολόγων Μηχανικών Τ.Ε., με έδρα τη 
Χαλκίδα. 

3) Τμήμα Ηλεκτρολόγων Μηχανικών Τ.Ε., με έδρα τη 
Χαλκίδα. 

4) Τμήμα Ηλεκτρονικών Μηχανικών Τ.Ε., με έδρα τη 
Λαμία. 

5) Τμήμα Μηχανικών Τεχνολογίας Αεροσκαφών Τ.Ε., 
με έδρα τη Χαλκίδα. 

6) Τμήμα Μηχανικών Αυτοματισμού Τ.Ε., με έδρα τη 
Χαλκίδα. 

2. ΣΧΟΛΗ ΔΙΟΙΚΗΣΗΣ ΚΑΙ ΟΙΚΟΝΟΜΙΑΣ, με έδρα τη 
Χαλκίδα, η οποία συγκροτείται από τα εξής τμήματα: 

1) Τμήμα Λογιστικής και Χρηματοοικονομικής, με έδρα 
τη Χαλκίδα. 

2) Τμήμα Διοίκησης, Οικονομίας και Επικοινωνίας 
Πολιτιστικών και Τουριστικών Μονάδων, με έδρα την 
Άμφισσα και κατευθύνσεις προχωρημένου εξαμήνου: 

α) Διοίκηση Πολιτιστικών Μονάδων και Επιχειρήσεων 
Φιλοξενίας. 

β) Μουσειολογία. 

γ) Επικοινωνία Πολιτιστικών Μονάδων. 

3) Τμήμα Διοίκησης Συστημάτων Εφοδιασμού, με έδρα 
τη Θήβα. 

3. ΣΧΟΛΗ ΕΠΑΓΓΕΛΜΑΤΩΝ ΥΓΕΙΑΣ ΚΑΙ ΠΡΟΝΟΙΑΣ, 
με έδρα τη Λαμία, η οποία συγκροτείται από τα εξής 
τμήματα: 

1) Τμήμα Νοσηλευτικής, με έδρα τη Λαμία. 

2) Τμήμα Φυσικοθεραπείας, με έδρα τη Λαμία. 


4. ΣΧΟΛΗ ΤΕΧΝΟΛΟΓΙΑΣ ΓΕΩΠΟΝΙΑΣ ΚΑΙ ΤΕΧΝΟΛΟΓΙ¬ 
ΑΣ ΤΡΟΦΙΜΩΝ ΚΑΙ ΔΙΑΤΡΟΦΗΣ, με έδρα το Καρπενήσι, 
η οποία συγκροτείται από το εξής Τμήμα: 

1) Τμήμα Δασοπονίας και Διαχείρισης Φυσικού Περι¬ 
βάλλοντος, με έδρα το Καρπενήσι. 

Άρθρο 10 

Μεταβατικές Διατάξεις 

1. Το Τμήμα Διοίκησης Επιχειρήσεων της Σχολής Δι¬ 
οίκησης και Οικονομίας του Τ.Ε.Ι. Χαλκίδας με έδρα τη 
Χαλκίδα εξακολουθεί να λειτουργεί με την υφιστάμενη 
μορφή του μέχρι την 31η Οκτωβρίου 2018, οπότε και 
καταργείται. Το διατηρούμενο μέχρι 31-10-2018 Τμήμα 
λειτουργεί εκ παραλλήλου προς το Τμήμα της συγχώ¬ 
νευσης, το οποίο λειτουργεί από 01-09-2013. Μετά την 
κατάργηση του Τμήματος, οι φοιτητές του εντάσσονται 
κατ’ επιλογήν και ύστερα από δήλωσή τους με Πράξη 
του Προέδρου του Τ.Ε.Ι. Στερεός Ελλάδας στο Τμήμα 
Διοίκησης Συστημάτων Εφοδιασμού της Σχολής Διοί¬ 
κησης και Οικονομίας του Τ.Ε.Ι. Στερεός Ελλάδας με 
έδρα τη Θήβα ή στο Τμήμα Διοίκησης, Οικονομίας και 
Επικοινωνίας Πολιτιστικών και Τουριστικών Μονάδων 
της Σχολής Διοίκησης και Οικονομίας του Τ.Ε.Ι. Στε¬ 
ρεός Ελλάδας με έδρα την Αμφισσα. Το Εκπαιδευτικό 
Προσωπικό του Τμήματος Διοίκησης Επιχειρήσεων της 
Σχολής Διοίκησης και Οικονομίας του Τ.Ε.Ι. Χαλκίδας 
με έδρα τη Χαλκίδα εντάσσεται στο Τμήμα Διοίκησης 
Συστημάτων Εφοδιασμού της Σχολής Διοίκησης και 
Οικονομίας του Τ.Ε.Ι. Στερεός Ελλάδας με έδρα τη Θήβα 
ή στο Τμήμα Διοίκησης, Οικονομίας και Επικοινωνίας 
Πολιτιστικών και Τουριστικών Μονάδων της Σχολής Δι¬ 
οίκησης και Οικονομίας του Τ.Ε.Ι. Στερεός Ελλάδας με 
έδρα την Αμφισσα, με πράξη του Προέδρου του Τ.Ε.Ι. 
Στερεός Ελλάδας ύστερα από αιτιολογημένη απόφαση 
της Συνέλευσης του Τ.Ε.Ι. ή του αρμόδιου δυνάμει του 
άρθρου 13 παρ. 31 του ν. 3149/2003 (Α' 141) οργάνου, το 
αργότερο μέχρι την 31-10-2018. Η διαπιστωτική πράξη 
δημοσιεύεται στην Εφημερίδα της Κυβερνήσεως. Στο 
διατηρούμενο Τμήμα μέχρι 31-10-2018 συνεχίζονται οι 
διαδικασίες εκλογής, εξέλιξης και μονιμοποίησης με¬ 
λών Εκπαιδευτικού Προσωπικού, καθώς και οι διαδι¬ 
κασίες εκλογής και διορισμού μελών Ε.Τ.Π.. Μετά την 
κατάργηση του Τμήματος τυχόν εκκρεμείς διαδικασίες 
ολοκληρώνονται από το Τμήμα που προκύπτει από τη 
συγχώνευση. 

2. Το Τμήμα Εμπορίας και Διαφήμισης του Παραρ¬ 
τήματος Άμφισσας του Τ.Ε.Ι. Λαμίας εξακολουθεί να 
λειτουργεί με την υφιστάμενη μορφή του μέχρι την 31η 
Οκτωβρίου 2018, οπότε και καταργείται. Το διατηρού¬ 
μενο μέχρι 31-10-2018 Τμήμα λειτουργεί εκ παραλλήλου 
προς το Τμήμα της συγχώνευσης, το οποίο λειτουργεί 
από 01-09-2013. Μετά την κατάργηση του Τμήματος, οι 
φοιτητές εντάσσονται κατ’ επιλογήν και ύστερα από 
δήλωσή τους με Πράξη του Προέδρου του Τ.Ε.Ι. Στε¬ 
ρεός Ελλάδας στο Τμήμα Διοίκησης, Οικονομίας και 
Επικοινωνίας Πολιτιστικών και Τουριστικών Μονάδων 
της Σχολής Διοίκησης και Οικονομίας του Τ.Ε.Ι. Στερεός 
Ελλάδας με έδρα την Άμφισσα ή στο Τμήμα Λογιστικής 
και Χρηματοοικονομικής της Σχολής Διοίκησης και Οικο¬ 
νομίας του Τ.Ε.Ι. Στερεός Ελλάδας με έδρα τη Χαλκίδα. 
Το Εκπαιδευτικό Προσωπικό του Τμήματος Εμπορίας 
και Διαφήμισης του Παραρτήματος Άμφισσας του Τ.Ε.Ι. 
Λαμίας εντάσσεται στο Τμήμα Διοίκησης, Οικονομίας 

και Επικοινωνίας Πολιτιστικών και Τουριστικών Μονάδων 
της Σχολής Διοίκησης και Οικονομίας του Τ.Ε.Ι. Στερεός 
Ελλάδας με έδρα την Άμφισσα ή στο Τμήμα Λογιστικής 
και Χρηματοοικονομικής της Σχολής Διοίκησης και Οικο¬ 
νομίας του Τ.Ε.Ι. Στερεός Ελλάδας με έδρα τη Χαλκίδα., 
με πράξη του Προέδρου του Τ.Ε.Ι. Στερεός Ελλάδας 
ύστερα από αιτιολογημένη απόφαση της Συνέλευσης 
του Τ.Ε.Ι. ή του αρμόδιου δυνάμει του άρθρου 13 παρ. 31 
του ν. 3149/2003 (Α' 141) οργάνου, το αργότερο μέχρι 
την 31-10-2018. Η διαπιστωτική πράξη δημοσιεύεται στην 
Εφημερίδα της Κυβερνήσεως. Στο διατηρούμενο Τμήμα 
μέχρι 31-10-2018 συνεχίζονται οι διαδικασίες εκλογής, 
εξέλιξης και μονιμοποίησης μελών Εκπαιδευτικού Προ¬ 
σωπικού, καθώς και οι διαδικασίες εκλογής και διορι¬ 
σμού μελών Ε.Τ.Π. Μετά την κατάργηση του Τμήματος 
τυχόν εκκρεμείς διαδικασίες ολοκληρώνονται από το 
Τμήμα που προκύπτει από τη συγχώνευση. 

3. Το Τμήμα Ηλεκτρολογίας του Τ.Ε.Ι. Λαμίας της 
Σχολής Τεχνολογικών Εφαρμογών με έδρα τη Λαμία 
εξακολουθεί να λειτουργεί με την υφιστάμενη μορφή 
του μέχρι την 31η Οκτωβρίου 2018, οπότε και καταργεί- 
ται. Το διατηρούμενο μέχρι 31-10-2018 Τμήμα λειτουργεί 
εκ παραλλήλου προς το Τμήμα της συγχώνευσης, το 
οποίο λειτουργεί από 01-09-2013. Μετά την κατάργηση 
του Τμήματος, οι φοιτητές εντάσσονται αυτοδικαίως 
με πράξη του Προέδρου του οικείου Τ.Ε.Ι. στο Τμήμα 
Ηλεκτρολόγων Μηχανικών Τ.Ε. της Σχολής Τεχνολογι- 
κών Εφαρμογών του Τ.Ε.Ι. Στερεός Ελλάδας με έδρα 
τη Χαλκίδα. Το Εκπαιδευτικό Προσωπικό του Τμήματος 
Ηλεκτρολογίας της Σχολής Τεχνολογικών Εφαρμογών 
του Τ.Ε.Ι. Λαμίας με έδρα τη Λαμία εντάσσεται στο 
Τμήμα Ηλεκτρολόγων Μηχανικών Τ.Ε. της Σχολής Τε¬ 
χνολογικών Εφαρμογών του Τ.Ε.Ι. Στερεός Ελλάδας με 
έδρα τη Χαλκίδα με πράξη του Προέδρου του οικείου 
Τ.Ε.Ι. ύστερα από αιτιολογημένη απόφαση της Συνέλευ¬ 
σης ή του αρμόδιου δυνάμει του άρθρου 13 παρ. 31 του 
ν. 3149/2003 οργάνου, το αργότερο μέχρι την 31-10-2018. 
Η διαπιστωτική πράξη δημοσιεύεται στην Εφημερίδα της 
Κυβερνήσεως. Στο διατηρούμενο Τμήμα μέχρι 31-10-2018 
συνεχίζονται οι διαδικασίες εκλογής, εξέλιξης και μο¬ 
νιμοποίησης μελών Εκπαιδευτικού Προσωπικού, καθώς 
και οι διαδικασίες εκλογής και διορισμού μελών Ε.Τ.Π.. 
Μετά την κατάργηση του Τμήματος, τυχόν εκκρεμείς 
διαδικασίες ολοκληρώνονται από το Τμήμα που προ¬ 
κύπτει από τη συγχώνευση. 

4. Με πράξη του Προέδρου του Τ.Ε.Ι. Στερεός Ελλάδας 
διαπιστώνεται ο αριθμός των φοιτητών και του προσω¬ 
πικού που εντάσσονται στα νέα Τμήματα, καθώς και η 
εκπαιδευτική και ακαδημαϊκή κατάστασή τους. 

5. Οι εκκρεμείς διαδικασίες εκλογής, εξέλιξης και μο¬ 
νιμοποίησης των μελών Εκπαιδευτικού Προσωπικού των 
Τμημάτων που συγχωνεύονται ολοκληρώνονται από τα 
αρμόδια όργανα του εκάστοτε Τμήματος που προκύπτει 
από τη συγχώνευση. 

6. Οι εκκρεμείς διαδικασίες εκλογής των μελών Ε.Τ.Π. 
των Τμημάτων που συγχωνεύονται ολοκληρώνονται από 
τα αρμόδια όργανα του εκάστοτε Τ μήματος που προ¬ 
κύπτει από τη συγχώνευση και διορίζονται σε αυτό. 

7. Με πράξη του Προέδρου του Τ.Ε.Ι. Στερεός Ελλάδας 
ρυθμίζονται θέματα Διοικητικού Προσωπικού. 

8. Ο παρεχόμενος τίτλος σπουδών στους φοιτητές 
που έχουν εισαχθεί μέχρι και το ακαδημαϊκό έτος 2012- 
2013 σε Α.Ε.Ι. ή Σχολή ή Τμήμα που συγχωνεύεται, με¬ 


τονομάζεται ή καταργείται φέρει τον υφιστάμενο κατά 
το χρόνο εισαγωγής τίτλο και τύπο. 

9. Για τη διεξαγωγή των εκπαιδευτικών και εξετα¬ 
στικών διαδικασιών, την παροχή τίτλων σπουδών, την 
έκδοση πιστοποιητικών και πόσης φύσεως βεβαιώσεων 
σε φοιτητές ή αποφοίτους οι οποίοι έχουν εισαχθεί 
μέχρι και το ακαδημαϊκό έτος 2012-2013 στα Τμήματα 
που μετονομάζονται ή συγχωνεύονται ή καταργούνται, 
αρμόδια είναι τα όργανα των νέων Τμημάτων. 

10. Η εκπαιδευτική διαδικασία των Προγραμμάτων Με¬ 
ταπτυχιακών Σπουδών όσων Τ μημάτων καταργούνται, 
συγχωνεύονται ή μετονομάζονται, συνεχίζονται μέχρι 
την ολοκλήρωσή τους, σύμφωνα με το καθορισμένο 
πρόγραμμα σπουδών. Στους αποφοίτους των Π.Μ.Σ. 
απονέμεται μεταπτυχιακό δίπλωμα ειδίκευσης με τον 
υφιστάμενο κατά το χρόνο εισαγωγής τους τίτλο και 
τύπο. 

11. Χρέη Γραμματέα του Τ.Ε.Ι. Στερεός Ελλάδας ασκεί 
ο Γραμματέας του Τ.Ε.Ι. Λαμίας. 

12. Στις Σχολές στις οποίες στα Τμήματά τους έχει 
επέλθει μεταβολή στο σύνολο του εκπαιδευτικού προ¬ 
σωπικού που ορίζεται άνω του 1/5 των μελών τους δι- 
ενεργούνται εκλογές για ανάδειξη του νέου Διευθυντή 
Σχολής. Η διαδικασία της εκλογής ολοκληρώνεται μέχρι 
30-11-2013.Έως τότε καθήκοντα Διευθυντή ασκεί ο μέχρι 
τότε Διευθυντής της Σχολής. 

13. Στο Τ.Ε.Ι. Στερεός Ελλάδας μέχρι την ανάδειξη του 
νέου Μονομελούς Οργάνου Διοίκησης, η οποία ολοκλη¬ 
ρώνεται μέχρι τις 30-11-2013, χρέη Προέδρου ασκεί ο 
Πρόεδρος του Τ.Ε.Ι. Λαμίας. 

Άρθρο 11 
Τελικές διατάξεις 

1. Οι παρεχόμενοι τίτλοι σπουδών των Τμημάτων 
που προκύπτουν από μετονομασία ή συγχώνευση είναι 
ισότιμοι με τους τίτλους σπουδών των Τμημάτων που 
συγχωνεύονται, μετονομάζονται ή καταργούνται. 

2. Τα καταργούμενα Τμήματα συνεχίζουν τη λειτουρ¬ 
γία τους έως την 31η Αυγούστου 2013. 

3. Η εκπαιδευτική λειτουργία των Τμημάτων που προ¬ 
κύπτουν από συγχώνευση ή μετονομασία άρχεται το 
ακαδημαϊκό έτος 2013-2014, ήτοι την 1η Σεπτεμβρίου 
2013. 


Άρθρο 12 
Έναρξη ισχύος 

Η ισχύς του παρόντος διατάγματος άρχεται από τη 
δημοσίευσή του στην Εφημερίδα της Κυβερνήσεως. 

Στον Υπουργό Παιδείας και Θρησκευμάτων, Πολιτι¬ 
σμού και Αθλητισμού, αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 5 Ιουνίου 2013 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ ΚΑΙ 
ΟΙΚΟΝΟΜΙΚΩΝ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

ΧΡΗΣΤΟΣ ΣΤΑΪΚΟΥΡΑΣ ΑΝΤΩΝΙΟΣ ΜΑΝΙΤΑΚΗΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 101 
Κατάργηση, συγχώνευση, μετονομασία Τμημάτων και 
ίδρυση Σχολής στην Ανώτατη Σχολή Παιδαγωγικής 
και Τεχνολογικής Εκπαίδευσης (Α.Σ.ΠΑΙ.Τ.Ε.). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 7 του ν, 4009/2011 «Δομή, λειτουργία, 
διασφάλιση της ποιότητας των σπουδών και διεθνοποί¬ 
ηση των ανωτάτων εκπαιδευτικών ιδρυμάτων» (Α' 195), 
όπως τροποποιήθηκε με το άρθρο 1 του ν. 4076/2012 
«Ρυθμίσεις θεμάτων των Ανωτάτων Εκπαιδευτικών Ιδρυ¬ 
μάτων και άλλες διατάξεις» (Α' 159) και το άρθρο 6 
παρ. 2 του ν. 4132/2013 «Κατεπείγουσες ρυθμίσεις του 
Υπουργείου Υγείας και άλλες διατάξεις» (Α' 59) και συ¬ 
μπληρώθηκε με το άρθρο 7 παρ. 4 του ν. 4142/2013 
«Αρχή Διασφάλισης της Ποιότητας στην Πρωτοβάθμια 
και Δευτεροβάθμια Εκπαίδευση (Α.ΔΙ.Π.Π.ΔΕ.)» (Α' 83). 

β) Του Π.Δ. 86/2012 «Διορισμός Υπουργών, Αναπληρω¬ 
τών Υπουργών και Υφυπουργών» (Α' 141) και του Π.Δ. 
90/2012 «Διορισμός Υπουργού και Υφυπουργών» (Α' 144). 

γ) Του Π.Δ. 85/2012 «Ιδρυση και Μετονομασία Υπουρ¬ 
γείων, μεταφορά και κατάργηση υπηρεσιών» (Α' 141). 

δ) Του Π.Δ. 65/2011 «Διάσπαση του Υπουργείου Εσω¬ 
τερικών, Αποκέντρωσης και Ηλεκτρονικής Διακυβέρνη¬ 
σης στα Υπουργεία α) Εσωτερικών και β) Διοικητικής 
Μεταρρύθμισης και Ηλεκτρονικής Διακυβέρνησης ... της 
Γ ενικής Γ ραμματείας Νέας Γ ενιάς» (Α' 147). 

ε) Του άρθρου 18 του ν. 1404/1983 (Α' 173) «Δομή και 
λειτουργία των Τεχνολογικών Εκπαιδευτικών Ιδρυμάτων 
(Τ.Ε.Ι.)», όπως αντικαταστάθηκε με την περίπτ. Β' του 
άρθρου 4 του ν. 2916/2001 «Διάρθρωση της Ανώτατης 
Εκπαίδευσης και ρύθμιση θεμάτων του Τεχνολογικού 
Τομέα αυτής» (Α' 114). 

στ) του άρθρου 4 του ν. 3027/2002 «Ρύθμιση θεμάτων 
Οργανισμού Σχολικών Κτιρίων, ανώτατης εκπαίδευσης 
και άλλες διατάξεις» (Α' 152). 

ζ) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα, που κυρώθηκε 
με το άρθρο πρώτο του Π.Δ. 63/2005 (Α' 98). 

η) Του Π.Δ. 113/2010 «Ανάληψη υποχρεώσεων από τους 
Διατάκτες» (Α' 194). 

2. Την αριθ. Υ48/9-7-2012 Απόφαση του Πρωθυπουργού 
«Καθορισμός αρμοδιοτήτων του Αναπληρωτή Υπουργού 
Οικονομικών Χρήστου Στάίκούρα» (Β' 2105). 

3. Το αριθ. 1238/6-2-2013 έγγραφο του Υπουργού Παι¬ 
δείας και Θρησκευμάτων, Πολιτισμού και Αθλητισμού 
προς τη Διοικούσα Επιτροπή της Α.Σ.ΠΑΙ.Τ.Ε., για τη 
διατύπωση γνώμης επί των προτεινόμενων μεταβολών 
στο Ίδρυμα, στο πλαίσιο του Σχεδίου «ΑΘΗΝΑ» για την 
αναδιάρθρωση των Ιδρυμάτων Ανώτατης Εκπαίδευσης 
και το αριθ. 3147/1-3-2013 σχετικό με το οποίο συμπλη¬ 
ρώνεται και επικαιροποιείται το προαναφερόμενο. 

4. Τη γνώμη της Διοικούσας Επιτροπής της Α.Σ.ΠΑΙ.Τ.Ε. 
(συνεδρίαση 10/3/2013). 

5. Το αριθ. 1257/6-2-2013 έγγραφο του Υπουργού Παι¬ 
δείας και Θρησκευμάτων, Πολιτισμού και Αθλητισμού 
προς την Αρχή Διασφάλισης και Πιστοποίησης της 
Ποιότητας στην Ανώτατη Εκπαίδευση (Α.ΔΙ.Π.) για τη 
διατύπωση γνώμης επί των προτεινόμενων μεταβολών 


στο Ίδρυμα, στο πλαίσιο του Σχεδίου «ΑΘΗΝΑ» για την 
αναδιάρθρωση των Ιδρυμάτων Ανώτατης Εκπαίδευσης. 

6. Τις από 30/11/2012, 8/3/2013 και 18/3/2013 γνώμες 
της Α.ΔΙ.Π. 

7. Την αριθ. 977/2012 (153541/6-12-2012/1Β) ανάληψη 
υποχρέωσης για το οικ. έτος 2013 (με ΑΔΑ Β4Μ99-5ΑΗ). 

8. Το γεγονός ότι από τις διατάξεις του παρόντος 
διατάγματος προκαλείται δαπάνη ύψους εννιακοσίων 
πενήντα (950,00) ευρώ περίπου, η οποία θα καλυφθεί 
από τις πιστώσεις του τακτικού προϋπολογισμού του 
Ιδρύματος (η αριθ. ΘΥΔ/158/11-4-2013 απόφαση ανάλη¬ 
ψης υποχρέωσης στον ΚΑΕ 1899). 

9. Την υπ’ αριθ. 112/2013 γνωμοδότηση του Συμβουλίου 
της Επικράτειας, με πρόταση των Υπουργών Διοικητικής 
Μεταρρύθμισης και Ηλεκτρονικής Διακυβέρνησης, Παι¬ 
δείας και Θρησκευμάτων, Πολιτισμού και Αθλητισμού και 
του Αναπληρωτή Υπουργού Οικονομικών, αποφασίζουμε: 

Άρθρο 1 

Μετονομασία Τμήματος 

1. Το Γενικό Τμήμα Παιδαγωγικών Μαθημάτων της 
Ανώτατης Σχολής Παιδαγωγικής και Τεχνολογικής Εκ¬ 
παίδευσης (Α.Σ.ΠΑΙ.Τ.Ε.) μετονομάζεται σε Παιδαγωγικό 
Τμήμα, με έδρα το Μαρούσι. 

2. Οι φοιτητές και το πάσης φύσεως προσωπικό του 
μετονομαζόμενου Τμήματος εντάσσονται αυτοδικαίως 
στο Παιδαγωγικό Τμήμα. 

Άρθρο 2 

Συγχώνευση Τμημάτων 

1. α) Το Τμήμα Εκπαιδευτικών Πολιτικών Δομικών'Ερ- 
γων της Α.Σ.ΠΑΙ.Τ.Ε. και το Τμήμα Εκπαιδευτικών Πολιτι- 
κών'Εργων Υποδομής της Α.Σ.ΠΑΙ.Τ.Ε. συγχωνεύονται σε 
Τμήμα Εκπαιδευτικών Πολιτικών Μηχανικών της Σχολής 
Παιδαγωγικής και Τεχνολογίας της Α.Σ.ΠΑΙ.Τ.Ε., με έδρα 
το Μαρούσι. 

Το Τμήμα που προκύπτει από τη συγχώνευση έχει το 
γνωστικό αντικείμενο των συγχωνευομένων Τμημάτων. 

Τα όργανα διοίκησης (μονομελή και συλλογικά) του 
Τμήματος ορίζονται σύμφωνα με τις διατάξεις του άρ¬ 
θρου 4 του ν. 3027/2002 (Α' 152). 

β) Το Τμήμα Εκπαιδευτικών Ηλεκτρολογίας της 
Α.Σ.ΠΑΙ.Τ.Ε. και το Τμήμα Εκπαιδευτικών Ηλεκτρονικής 
της Α.Σ.ΠΑΙ.Τ.Ε. συγχωνεύονται σε Τ μήμα Εκπαιδευτικών 
Ηλεκτρολογίας και Ηλεκτρονικής της Σχολής Παιδαγωγι¬ 
κής και Τεχνολογίας της Α.Σ.ΠΑΙ.Τ.Ε., με έδρα το Μαρούσι 
και εισαγωγικές κατευθύνσεις με χωριστό αριθμό εισα¬ 
κτέων για την εισαγωγή στην Τριτοβάθμια Εκπαίδευση: 

α) Εκπαιδευτικών Ηλεκτρολογίας. 

β) Εκπαιδευτικών Ηλεκτρονικής. 

Το Τμήμα που προκύπτει από τη συγχώνευση έχει το 
γνωστικό αντικείμενο των κατευθύνσεών του. 

Τα όργανα διοίκησης (μονομελή και συλλογικά) του 
Τμήματος ορίζονται σύμφωνα με τις διατάξεις του άρ¬ 
θρου 4 του ν. 3027/2002 (Α' 152). 

2. Οι φοιτητές των συγχωνευομένων Τμημάτων εντάσ¬ 
σονται αυτοδικαίως στα ανωτέρω Τμήματα που προκύ¬ 
πτουν από τη συγχώνευση, με διαπιστωτική πράξη του 
Προέδρου της Διοικούσας Επιτροπής της Α.Σ.ΠΑΙ.Τ.Ε. 

3. Το Εκπαιδευτικό Προσωπικό των συγχωνευομένων 
Τμημάτων εντάσσεται στο εκάστοτε Τμήμα που προ¬ 
κύπτει από τη συγχώνευση, με διαπιστωτική πράξη του 
Προέδρου της Διοικούσας Επιτροπής της Α.Σ.ΠΑΙ.Τ.Ε., η 
οποία δημοσιεύεται στην Εφημερίδα της Κυβερνήσεως. 

4. Η διαδικασία ένταξης ολοκληρώνεται έως την 31η 
Αυγούστου 2013. 

Άρθρο 3 

Κατάργηση Γενικού Τμήματος και Κ.Ξ.Γ.Φ.Α. 

1. Το Τμήμα Γενικών Μαθημάτων της Α.Σ.ΠΑΙ.Τ.Ε. κα- 
ταργείται. 

2. Το Κέντρο Ξένων Γλωσσών και Φυσικής Αγωγής της 
Α.Σ.ΠΑΙ.Τ.Ε. καταργείται. 

3. α) Τα μέλη του Εκπαιδευτικού Προσωπικού, Ε.ΔΙ.Π., 
ΕΡ.ΔΙ.Π. και Ε.Τ.Π. που υπηρετούν κατά τη δημοσίευση 
του παρόντος στα καταργούμενα Τμήματα εντάσσονται 
με πράξη του Προέδρου της Δ.Ε. της Α.Σ.ΠΑΙ.Τ.Ε., η οποία 
δημοσιεύεται στην Εφημερίδα της Κυβερνήσεως, στο 
Παιδαγωγικό Τμήμα της Α.Σ.ΠΑΙ.Τ.Ε. 

β) Η διαδικασία ένταξης ολοκληρώνεται έως την 31η 
Αυγούστου 2013. 

γ) Με απόφαση της Δ.Ε. της Α.Σ.ΠΑΙ.Τ.Ε. μεταφέρεται 
ο υφιστάμενος εξοπλισμός, τα εργαστήρια, το αρχείο 
και η βιβλιοθήκη των Τμημάτων. 

δ) Οι διαδικασίες εκλογής, εξέλιξης και μονιμοποίησης 
μελών Εκπαιδευτικού Προσωπικού των καταργούμενων 
Τμημάτων, οι οποίες έχουν ξεκινήσει πριν τη δημοσίευση 
του παρόντος διατάγματος, συνεχίζονται κανονικά με 
τα Εκλεκτορικά Σώματα όπως αυτά είχαν συγκροτηθεί 
πριν την κατάργηση των Τμημάτων και ολοκληρώνο¬ 
νται από τα αρμόδια όργανα των Τμημάτων, στα οποία 
εντάσσονται οι υποψήφιοι. 

ε) Οι εκκρεμείς διαδικασίες κρίσης και μονιμοποίησης 
μελών ΕΡ.ΔΙ.Π., Ε.ΔΙ.Π και Ε.Τ.Π. ολοκληρώνονται από τα 
όργανα του Τμήματος στο οποίο εντάσσονται. 

στ) Τα προπτυχιακά μαθήματα Τμημάτων της Α.Σ.ΠΑΙ.Τ.Ε., 
των οποίων η διδασκαλία έχει ανατεθεί στα καταργούμε- 
να Τμήματα, συνεχίζονται σύμφωνα με το καθορισμένο 
πρόγραμμα σπουδών, τόσο των Τμημάτων αυτών όσο και 
των καταργούμενων Τμημάτων, μέχρι την ολοκλήρωση 
των εξαμήνων και των εξετάσεων και την αναμόρφωση 
των προγραμμάτων σπουδών των Τ μημάτων, σύμφωνα με 
τις ισχύουσες διατάξεις και ανεξάρτητα από την ένταξη 
του Εκπαιδευτικού Προσωπικού των καταργούμενων Τ μη¬ 
μάτων στα Τμήματα στα οποία εντάσσονται. 

ζ) Διαδικαστικές και άλλες λεπτομέρειες που ανακύ¬ 
πτουν από την κατάργηση των Τμημάτων και δεν προ- 
βλέπονται από τις διατάξεις του παρόντος ρυθμίζονται 
με απόφαση της Διοικούσας Επιτροπής, σύμφωνα με τις 
ισχύουσες διατάξεις. 

η) Για όσα θέματα δεν ρυθμίζονται ειδικά με το διά¬ 
ταγμα αυτό, εφαρμόζονται οι κείμενες διατάξεις όπως 
κατά περίπτωση ισχύουν. 

Άρθρο 4 

Ίδρυση και Συγκρότηση Σχολής της Α.Σ.ΠΑΙ.Τ.Ε. 

1. Στην Ανώτατη Σχολή Παιδαγωγικής και Τεχνολογικής 
Εκπαίδευσης ιδρύεται η ΣΧΟΛΗ ΠΑΙΔΑΓΩΓΙΚΗΣ ΚΑΙ ΤΕ¬ 
ΧΝΟΛΟΓΙΑΣ, η οποία συγκροτείται από τα εξής Τ μήματα: 

1) Παιδαγωγικό Τμήμα, με έδρα το Μαρούσι. 

2) Τμήμα Εκπαιδευτικών Ηλεκτρολογίας και Ηλεκτρο¬ 
νικής, με έδρα το Μαρούσι και εισαγωγικές κατευθύν¬ 
σεις με χωριστό αριθμό εισακτέων για την εισαγωγή 
στην Τριτοβάθμια Εκπαίδευση: 

α) Εκπαιδευτικών Ηλεκτρολογίας. 

β) Εκπαιδευτικών Ηλεκτρονικής. 

3) Τμήμα Εκπαιδευτικών Μηχανολογίας, με έδρα το 
Μαρούσι. 


4) Τμήμα Εκπαιδευτικών Πολιτικών Μηχανικών, με έδρα 
το Μαρούσι. 

Άρθρο 5 

Μεταβατικές Διατάξεις 

1. Με πράξη του Προέδρου της Δ.Ε. της Α.Σ.ΠΑΙ.Τ.Ε. 
διαπιστώνεται ο αριθμός των φοιτητών και του προσω¬ 
πικού που εντάσσονται στα νέα Τ μήματα, καθώς και η 
εκπαιδευτική και ακαδημαϊκή κατάστασή τους. 

2. Οι εκκρεμείς διαδικασίες εκλογής, εξέλιξης και μο¬ 
νιμοποίησης των μελών Εκπαιδευτικού Προσωπικού των 
Τμημάτων που συγχωνεύονται ολοκληρώνονται από τα 
αρμόδια όργανα του εκάστοτε Τμήματος που προκύπτει 
από τη συγχώνευση. 

3. Οι εκκρεμείς διαδικασίες εκλογής των μελών Ε.Τ.Π. 
των Τμημάτων που συγχωνεύονται ολοκληρώνονται από 
τα αρμόδια όργανα του εκάστοτε Τμήματος που προκύ¬ 
πτει από τη συγχώνευση και οι εκλεγέντες διορίζονται 
σε αυτό. 

4. Με πράξη του Προέδρου της Δ.Ε. της Α.Σ.ΠΑΙ.Τ.Ε. 
ρυθμίζονται θέματα Διοικητικού Προσωπικού. 

5. Γ ια τη διεξαγωγή των εκπαιδευτικών και εξεταστικών 
διαδικασιών, την παροχή τίτλων σπουδών, την έκδοση 
πιστοποιητικών και πάσης φύσεως βεβαιώσεων σε φοιτη¬ 
τές ή αποφοίτους οι οποίοι έχουν εισαχθεί μέχρι και το 
ακαδημαϊκό έτος 2012-2013 στα Τμήματα που μετονομά¬ 
ζονται ή συγχωνεύονται ή καταργούνται, εξουσιοδοτού¬ 
νται τα καθ’ ύλην αρμόδια όργανα των νέων Τ μημάτων. 

6. Η εκπαιδευτική διαδικασία των Προγραμμάτων Με¬ 
ταπτυχιακών Σπουδών όσων Τ μημάτων καταργούνται, 
συγχωνεύονται ή μετονομάζονται, συνεχίζεται μέχρι 
την ολοκλήρωσή τους, σύμφωνα με το καθορισμένο 
πρόγραμμα σπουδών. Στους αποφοίτους των ΠΜΣ απο- 
νέμεται μεταπτυχιακό δίπλωμα ειδίκευσης με τον υφι¬ 
στάμενο κατά το χρόνο εισαγωγής τους τίτλο και τύπο. 

7. Οι τίτλοι σπουδών που παρέχονται από τα Τμήματα 
τα οποία προκύπτουν από μετονομασία ή συγχώνευση 
είναι ισότιμοι με τους τίτλους σπουδών των Τμημάτων 
που μετονομάζονται, συγχωνεύονται ή καταργούνται. 

8. Τα καταργούμενα Τμήματα συνεχίζουν τη λειτουρ¬ 
γία τους έως την 31η Αυγούστου 2013. Η εκπαιδευτική 
λειτουργία των Τμημάτων που προκύπτουν από μετο¬ 
νομασία ή συγχώνευση αρχίζει από το ακαδημαϊκό έτος 
2013-2014, ήτοι την 1η Σεπτεμβρίου 2013. 

Αρθρο 6 
Έναρξη ισχύος 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Παιδείας και Θρησκευμάτων, Πολιτι¬ 
σμού και Αθλητισμού αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 5 Ιουνίου 2013 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ ΚΑΙ 
ΟΙΚΟΝΟΜΙΚΩΝ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

ΧΡΗΣΤΟΣ ΣΤΑΪΚΟΥΡΑΣ ΑΝΤΩΝΙΟΣ ΜΑΝΙΤΑΚΗΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΧ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 6 

- 

Ε.Β.Ι. 

100 € 

- 

- 

Α.Ε.Δ. 

56 

- 

- 

Δ.Δ.Σ. 

200 6 

- 

20 6 

Α.Ε.-Ε.Π.Ε. 

- 

- 

100 6 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 6 

40 6 

15 6 

Β' 

300 6 

80 6 

30 6 

Γ' 

50 6 

- 

- 

Υ.Ο.Δ.Δ. 

50 6 

- 

- 

Δ' 

110 6 

30 6 

- 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 6 ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 6 

Α.Α.Π. 

160 6 

Ε.Β.Ι. 

65 6 

Α.Ε.Δ. 

10 6 


Τεύχος 

Έντυπη μορφή 

Α' 

225 6 

Β' 

320 6 

Γ' 

65 6 

Υ.Ο.Δ.Δ. 

65 6 


Τεύχος 

Έντυπη μορφή 

Α.Ε.-Ε.Π.Ε. 

2.250 6 

Δ.Δ.Σ. 

225 6 

Α.Σ.Ε.Π. 

70 6 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί. 91 ·) 


Ηλεκτρονική Διεύθυνση: ή1ίρ://νννννν.β1.9Γ - β-(Π3ΪΙ: ννβόπΐ3δίβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* Ο 100 13505061 30008* 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 













































































